We're on social media. Connect with us on:
আজিৰ নৱপ্ৰজন্মই কষ্ট কৰিবলৈ টান পায়, সহজে ধন ঘটাৰ পথ অৰ্থাত ইজি মানি বিচাৰি ফুৰে বুলি অগ্ৰজসকলে প্ৰায়ে এপাত শৰ মাৰি থাকে নৱপ্ৰজন্মক উদ্দেশ্য কৰি। এই শৰপাতক প্ৰত্যাহ্বান জনাই বহু যুৱকে প্ৰমাণ কৰি দেখুৱাইছে যে আজিৰ অসমৰ যুৱ-প্ৰজন্ম সোৰোপা নহয়। গোলাঘাটৰ তেনে এজাক যুৱকৰ কথাই আজি এই লেখাত আলোচনা কৰিম।
২০১৯ চনতে গোলাঘাটৰ লোকেন তামুলীৰ নেতৃত্বত উপেন শইকীয়া, দিগন্ত শইকীয়া, প্ৰাঞ্জল গগৈ, সীমান্ত বৰা আদি কেইবাজনো বন্ধুৰ একান্ত প্ৰচেষ্টাত গঢ়ি তোলে সুৰুজমুখী কোম্পানী নামৰ এটা প্ৰতিষ্ঠান। সুৰুজমুখী কোম্পানীয়ে ইতিমধ্যো তিনিটা বছৰ কাম অতিক্ৰম কৰিছে। এই তিনিটা বছৰত সুৰুজমুখী কোম্পানীটোৰ লগত জড়িত যুৱক-যুৱতীসকলে গোলাঘাটৰ বিভিন্ন অঞ্চলৰ বিভিন্ন জনৰ ঘৰত জংঘল পৰিষ্কাৰ কৰা, নিলা- নৰ্দমা পৰিষ্কাৰ কৰা, ঘৰ ৰং কৰা, পানীৰ পাইপ সংযোগ কৰা, বিদ্যুৎ সংযোগ কৰা, টাইলচু লগোৱা, শৌচাগাৰ, টেংকি পৰিষ্কাৰ কৰা, ফ্ৰীজ আৰু ওৱাচিং মেচিন টো ভাল কৰি দিয়া, বিয়া ,সকাম , বাৰ্থডে পাৰ্টি আদি বিভিন্ন অনুষ্ঠানত বিলনীয়া (কেটাৰিং) আদি কামবোৰ কৰি কামবোৰ কৰি আহিছে। অসমত সাধাৰণতে এনে কামবোৰ কৰে বহিঃৰাগত লোকসকলে। আৰু এনেদৰে সৰু-সৰু কামবোৰৰ মাজেৰে খোপনি পুতি বহিঃৰাগতসকলে গোটেই অসমখনকে গ্ৰাস কৰাৰ দিশত অগ্ৰসৰ হৈছে। এই বিষয়টোৰ প্ৰতি লক্ষ্য কৰিছে এই যুৱক-যুৱতীসকলে। এই সন্দৰ্ভত তেওঁলোকে কয় যে আমি কৰি থকা এই বোৰ কাম কৰিবলৈ আহিয়ে আমাৰ মাজত খুপনি পুতেহি সেই বহিৰাগত-বিদেশীয়ে। যাক খেদিবৰ বাবে আমাৰ ভৱিষ্যত মানে ছাত্ৰ-ছাত্ৰীয়ে পঢ়া এৰি নাইবা ধনবৰ দদাইহঁতে খেতি এৰি ৰাজপথ উত্তাল কৰি আন্দোলন কৰিব লগা হয়।
যি সময়ত চাকৰি নাপাই অসমৰ একাংশ যুৱক-যুৱতীয়ে পঢ়া-শুনা অথলে গ'ল ভাৱি মদ-জুৱাৰ আশ্ৰয় লৈছে বা বহু শিক্ষিত-নিৰক্ষৰ যুৱক-যুৱতীয়ে কামৰ সন্ধানত বহিঃৰাজ্যলৈ গমন কৰিছে; সেই সময়ত শিক্ষিত-নিৰক্ষৰ-কাৰিকৰী জ্ঞান থকা আৰু নথকা এই যুৱক-যুৱতীসকলে একলগ হৈ কৰা এই সূৰুজমুখী কোম্পানীৰ এই এই পদক্ষেপ নিশ্চয়কৈ সুন্দৰ আৰু সাহসী। শেষত কওঁ গোলাঘাটৰ এই যুৱক-যুৱতীসকলৰ দৰে অসমৰ ভিন্নপ্ৰান্তৰ শিক্ষিত-নিৰক্ষৰ-কাৰিকৰী জ্ঞান থকা আৰু নথকা যুৱক-যুৱতীসকলে এক লগ হৈ কাম কৰিলে নিজে সংস্থাপন লাভ কৰাৰ লগতে বহুকেইটা জ্বলন্ত সমস্যাৰ পৰা মাতৃভূমিক মুক্তি দিব পাৰিব। লগতে আমাৰ পাঠকসকলক জনাও যে সুৰুজমুখী কোম্পানীৰ সেৱা লাভ কৰিবলৈ এই হোৱাটছ আপ 8399873996 যোগাযোগ কৰিব পাৰিব। এই নম্বৰত আপোনাৰ ঠিকনা দি ঘৰত কি কামৰ কাৰণে মানুহ লাগে! এই বিষয়ে সবিশেষ জনালেই তেওঁলোকৰ সেৱা লাভ কৰিব বুলি জানিবলৈ দিয়ে সুৰুজমুখী কোম্পানীৰ বিষয়-ববীয়াসকলে। কিন্তু বৰ্তমান এই সেৱা গোলাঘাট জিলাৰ ভিতৰতে সীমাৱদ্ধ হৈ আছে।
প্ৰিয় পৃষ্ঠপোষক, আমাৰ পাঠক হোৱাৰ বাবে আপোনাক ধন্যবাদ। আপোনাৰ দৰে পঢ়ুৱৈসকল কৃষি সাংবাদিকতাক আগুৱাই নিয়াৰ বাবে আমাৰ বাবে অনুপ্ৰেৰণা। মানদণ্ডৰ কৃষি সাংবাদিকতা প্ৰদান কৰি থাকিবলৈ আৰু গ্ৰাম্য ভাৰতৰ প্ৰতিটো কোণৰ কৃষক আৰু লোকসকলৰ ওচৰলৈ যাবলৈ আমাক আপোনাৰ সমৰ্থনৰ প্ৰয়োজন।
প্ৰতিটো অৱদান আমাৰ ভৱিষ্যতৰ বাবে মূল্যৱান।
Like this article?
Hey! I am PANKAJ KHANIKAR. Did you liked this article and have suggestions to improve this article? Mail me your suggestions and feedback.
গাখীৰ বিক্ৰী কৰি বছৰেকত ১ কোটি উপাৰ্জন এইগৰাকী মহিলাৰ!
Bhopal Gas Tragedy: ৩৮ বছৰ ধৰি ন্যায়ৰ অপেক্ষাত ভূপাল ট্ৰেজেডীৰ ভুক্তভোগীসকল! বিশ্বৰ আটাইতকৈ ডাঙৰ মানৱ দুৰ্ঘটনাৰ আঁৰত কোন আছে?
